สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันศุกร์-เสาร์-อาทิตย์ที่ 16-18 ตุลาคม พ.ศ. 2558 ดัชนีหุ้นไทยปิดตลาด 1,425.32 จุดบวก 20.24 จุดมูลค่าซื้อขาย 44,223 ล้านบาทนักลงทุนรายย่อยขายสุทธิ 3,100 ล้านบาท ต่างชาติซื้อสุทธิ 918 ล้านบาท เรียกว่า “นักลงทุนรายย่อยร่ำรวย” กันไปถ้วนหน้า ทิศทางวันนี้กรอบแนวรับ 1,415-1,420 จุด แนวต้าน 1,430-1,440 จุด โปรดระวังแรงเทขายทำกำไรท้ายสัปดาห์
16 ต.ค. 2558

หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันศุกร์-เสาร์-อาทิตย์ที่ 16-18 ตุลาคม พ.ศ. 2558 ดัชนีหุ้นไทยปิดตลาด 1,425.32 จุดบวก 20.24 จุดมูลค่าซื้อขาย 44,223 ล้านบาทนักลงทุนรายย่อยขายสุทธิ 3,100 ล้านบาท ต่างชาติซื้อสุทธิ 918 ล้านบาท เรียกว่า “นักลงทุนรายย่อยร่ำรวย” กันไปถ้วนหน้า ทิศทางวันนี้กรอบแนวรับ 1,415-1,420 จุด แนวต้าน 1,430-1,440 จุด โปรดระวังแรงเทขายทำกำไรท้ายสัปดาห์
****หุ้น PF ปรับลดเป้ารายได้ปีนี้เหลือ 13,500 ล้านบาท จากเดิม 14,300 ล้านบาท หลัง 9 เดือนแรกมียอดโอนแค่ 6,500 ล้านบาท ดูเหมือนไม่ค่อยได้รับผลเชิงบวก และบริษัทตัดสินใจเลื่อนเปิดตัวโครงการใหม่ 10 โครงการ พร้อมปรับลดเป้ายอดขายปีนี้เหลือ 13,500 ล้านบาท จากเดิม 15,500 ล้านบาท แหม๊…เรียกว่า “พลาดโอกาสทอง” จริงๆ
****หุ้นWHAน่าจับตางบไตรมาส 4/58 จะมีกำไรพิเศษจากการขายสินทรัพย์ 2 โครงการเข้ากองทุน WHABT และแน่นอน “เนื้อหอม” ขึ้นเป็นกองทีเดียว ล่าสุดขยายสัดส่วนผู้ถือหุ้นต่างชาติเป็น 20% จากเดิม 15% แบบนี้ “นพ.สมยศ อนันตประยูร” ท่าทางอู้ฟู่น่าดูทีเดียว..รวยๆๆๆ
****หุ้นEA ราคาทะลุแนวต้าน 24 บาทเรียบร้อยแล้ว แน่นอน..สตอรี่ที่น่าสนใจคือกำไรงวด 9 เดือน ว่ากันว่า “เกือบ 2,000 ล้านบาท” เลยทีเดียว กลายเป็นหุ้นที่โดดเด่นสุดกลุ่มพลังงานทางเลือกเลยก็ว่าได้
****เช่นเดียวกับหุ้น DEMCO แม้ช่วงนี้ดูนิ่งๆ แต่นิ่งแบบนี้บทจะปรับขึ้นก็ไม่เกรงใจใครเหมือนกัน ถ้าดูจากราคาเป้าหมาย 17 บาท ถือว่ามีอัพไซด์ไม่น้อยทีเดียว…ขอบอกจับตาไว้อย่าได้กะพริบ..!?
****หุ้น SCC ได้แรงส่งดีราคาปรับขึ้นอย่างต่อเนื่อง เม็ดเงินไหลเข้าช่วงนี้ได้ “ยืดอก” กันซะที…แต่ขึ้นมาระดับนี้เชื่อว่า จะเกิดแรงขายทำกำไรออกมาเป็นระยะๆ ด้วยเช่นกัน ปัญหามันอยู่ที่เม็ดเงินที่ไหลเข้าจะนานแค่ไหนเท่านั้นเอง
****หุ้น BAY แม้จะลดความร้อนแรงลงบ้าง แต่ประเด็นมันอยู่  “เจ้ามือ” ออกหรือยัง..!! ว่าไปแล้วดัชนีปรับขึ้นมาเหนือระดับ 1,420 จุด ที่เป็นจุดนัดพบของ “ไอ้โม่งทั้งหัวดำหัวทอง” เรียบร้อยแล้ว ใครที่แอบไล่ตามระวังตัวให้ดีช่วงเริ่มเข้าสู่ฤดูหนาวแล้วไล่กันเพลิน งานนี้ได้มี “นอนหนาว นับดาว อยู่บนยอดดอย” แน่ๆ ไม่เชื่อลองดูกันต่อไป
****วันเสาร์ 17 ต.ค. 58 นี้แล้ว “ข่าวหุ้นธุรกิจร่วมกับไออาร์เน็ตเวิร์ค” เชิญร่วมสัมมนาภายใต้หัวข้อ “หุ้นมี Story..เล็กดี รสโต” งานนี้พบกับผู้บริหารของ ARROW-BIG-LIT-UREKA พร้อมด้วย “พีรเจต สุวรรณนภาศรี” นักลงทุนชื่อดังของไทย ดำเนินรายการโดย วิษณุ โชลิตกุล หัวหน้ากองบรรณาธิการ หนังสือพิมพ์ข่าวหุ้นธุรกิจ จัดขึ้นที่โรงแรมเอเชียกรุงเทพ เวลา 12.30-16.30 น. สำรองที่นั่ง..ได้ที่ 083-078-9175 (น้องปอ) และ 081-801-2619 (น้องบอย) ได้เลยครับ…งานนี้ฟรี 200 ที่นั่ง เท่านั้นครับ
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า 08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!
 